מרכז המחקר להגנת הסייבר

H-CSRC – HUJI Cyber Security Research Center

**קול קורא: בתר-דוקטוראט 2017**

יעוד מרכז המחקר להגנת הסייבר באוניברסיטה העברית הוא לקדם מחקרים, להוביל מחקר בסיסי, מחקר יישומי, ולפתח טכנולוגיות מתקדמות לשפור הגנת הסייבר. הקול קורא הנוכחי קורא להגשת הצעות מחקר בתחום הגנת הסייבר.

א. תנאי המענק

המרכז יעניק לכל היותר מענק אחד בשנה למחקר משותף בין חוקרים מהאוניברסיטאות המובילות ביותר בחו"ל לחוקר החבר במרכז המחקר להגנת הסייבר. מטרת המענק תהיה מימון חלקי לתלמידי בתר-דוקטור מצטיינים המשתתפים במחקר. הצטיינות המועמדים חייבת להיות ברמה גבוהה שבאם תמשיך ההצטיינות נהיה מאד מעוניינים לגייסם כאנשי סגל צעירים. תחום ההתמחות צריך להיות אחד מתחומי המחקר בהגנת הסייבר. המענק יתמוך בסכום חודשי קבוע של 1000$, לתקופה של עד שנתיים.

ב. הגשת ההצעות

הצעת מחקר שתוגש תכלול את הפרקים הבאים:

תקציר (עמוד)

תיאור המחקר המוצע, הרקע המדעי ומצב הידע העכשווי (עד 5 עמודים)

פירוט המטרות והקשר שלהן לנושאי הגנת הסייבר, תוך הדגשת החדשנות (עד עמוד)

פירוט התרומה הצפוייה להתפתחותו של המועמד/מועמדת\*

מכתב של חבר המרכז השותף למחקר המתאר את הצטיינות המועמד, מדוע צפוי שהמשך ההצטיינות תביא את המועמד לרמה מספיק גבוהה להיות חבר סגל לעתיד אצלנו. המכתב צריך לציין באם יש סיכוי שהמועמד יהיה מעוניין לחזור אלינו כחבר סגל. המכתב צריך לפרט מדוע המוסד בו משתלם המועמד הוא מהמוסדות המובילים בעולם בתחומי המחקר הרלוונטיים.

קורות חיים מלאים של המועמד והעתקי מאמרים שפורסמו על ידו בשלב הדוקטוראט, בצרוף אשור קבלת התואר השלישי, או לחילופין אשור הגשת התיזה.

קורות חיים מקוצרים של המציעים (שני עמודים): מידע המתייחס לחמש השנים האחרונות (מאמרים, כינוסים, סטודנטים משתלמים, הצעות מחקר שזכו במימון חוץ וכיו"ב)

הצעת המחקר תוגש באנגלית בקובץ אחד בדואר אלקטרוני לנועה גורדון-אסייג noagor@savion.huji.ac.il

על ההצעות להישלח לנועה עד ליום א' ה-7/5/2017.

ג. שיפוט ההצעות

הצעות המחקר תועברנה לשיפוט על ידי הנהלת מרכז המחקר להגנת הסייבר, שתיעזר בשופטים חיצוניים במקרה הצורך. הועדה תבדוק את הצעות המחקר שהוגשו ותחליט על פי שיקול דעתה באם יש בהצעות עניין בתחומי ההתפתחות של בית הספר, ובאם לממן ואיזו הצעה לממן. החלטות הועדה יאושרו על ידי ועדת ההיגוי ותהיינה סופיות. בין השיקולים העיקריים של הוועדה יהיו רלוונטיות להגנת הסייבר, להתפתחות התחום בבית הספר, חדשנות ורמה מדעית/טכנולוגית. החלטות סופיות יינתנו ביום חמישי ה-8/6/17.

ד. דיווח

על הזוכים במענקים להגיש להנהלת המרכז דו"ח מדעי שנתי על התקדמות המחקר, ודו"ח מדעי מסכם בסיום המחקר. בסוף כל שנת המחקר יוגש גם דו"ח כספי מסכם. כל הדו"חות המדעיים יכללו הבעת תודה למממן (מטה הסייבר הלאומי). במידה ויתבקשו, על החוקרים להציג את הצעת המחקר ואת תוצרי מחקרם במהלך הכנס שנתי של המרכז.

* בהמשך המסמך השימוש בלשון זכר כוונתו גם מועמד וגם מועמדת פוטנציאליים